gentaiscool/nusaparagraph_emot huggingface dataset:
Pie Face Showdown iki salah siji jenis permainan keberuntungan sing biasa didol nang toko online. Permainan iki dadi salah siji permainan sing menyenangkan didoleno karo sopo ae, bah karo konco utowo karo keluarga. Nang permainan iki, sing kalah bakal keteplok whipped cream. Cara dolene iku koyok ngene. Siji, siapno whipped cream dan dekek nang wadah sing bentuke tangan sing onok nang alate. Loro, tentukno giliran pemaine. Telu, pasno raine pemain nang ngarep wadah bentuk tangan iku. Papat, puter pedal sing digawe nggerakno wadah bentuk tangan iku dadi tambah maju nyedek nang raimu, sembarang ping piro. Lakoni gentian karo pemain liyane, sampe onok pemain sing ketemplok whipped cream iku mau. Pemenang iku ditentukno nek onok pemain sing raine resik dewe.

Emotion: surprise
Wong sing sekarat kui kudu awak dhewe iklaske, opo meneh yen wonge sing loro kui wis ngiklase nyowone dicabut. Awak dhewe ojo wedi ngerasake kelengan wong kui. Awak dhewe entuk wae usaha supoyo wonge kui mari. Nanging, awak dhewe ora entuk lali yen uripe kui dudu uripe awak dhewe. Wong sing sekarat kui ngerasake lara sing ora iso awak dhewe bayangke. Yen awak dhewe jaluk dheweke tetep berjuang ngelawan penyakite kui, neng sisih liyo, podo wae awak dhewe koyo ngekon supoyo wong kui iso ngeroso lara terus. Dudu maksude, ora ngelakuke opo-opo. Naging, awak dhewe kudu senantiasa iklas yen sewektu-wektu wong kui dicabut nyowone karo Sing Kuasa. 

Emotion: fear
Opo wae sing berlebihan kui ora apik, termasuk yen awak dhewe keakehan mangan. Yen awak dhewe luwih seko opo sing iso ditampung lambunge dhewe kui, awak dhewe iso mukok. Yen wis mukok kui sing dadi perkoro. Awak dhewe iso gawe suana mangan karo wong-wong dadi ora anak. Wong-wong iso dadi ora napsu mangan mergo awak dhewe. Awak dhewe uga koyo dadi menungso sing ora tau mensyukuri opo sing wis diparangi karo Tuhan. Soale, awak dhewe dadi ngetoke rejiki seko sing Kuasa, yaiku panganan mau. Awak dhewe dadi koyo nolak opo sing wis diwehi karo Dheweke. Makane kui, awak dhewe ojo mangan keakehan soale luwih akeh rugine timbange senenge.

Emotion: disgusted
Kanggo wong sing ora duweni pasangan, dheweke bakalan urip dewe. Ora gampang kanggo wong urip dhewe, senajan dheweke duwe duwit sing akeh banget. Mesthi bakalan ngerasa sepi pol kayata nalika mulih kerja. Ning omah ora ana sapa-sapa sing bisa nggawekne panganan, ora ana sapa-sapa sing ngenteni, ora ana wong dijak guyon. Mangan dhewe, masak dhewe, umbah-umbah dhewe, golek apa wae dhewe. Ora ana uga wong sing bisa dijaluki tolong nalika ana kesusahan kayata nalika lara lan liyane. Omah uga bakalan ketok lan kerasa sepi mamrih, apa maneh nalika ditinggal kerja utawa dolan adoh lan omahe ditinggal pirang-pirang dina bakalan kaya omah kosong.

Emotion: sad
Serangga kuwi dadi salah siji musuh sing ana ning omah. Penyebab serangga iki seing banget muncul kudu digoleki. Apa omah kuwi pancen sarang, cuaca sing lembab, ana pojokan sing ora tau diresiki. Kabeh kuwi kemungkinane akeh. Nanging sing kudu digatekake yaiku anane serangga iki uga ana kaitane karo kesehatan lan karesikane awak. Serangga iki paling seneng menclok ning panggonan sing rusuh lan nyebarake kuman penyakit. Amarga kuwi, anane serangga kuwi kudu dibasmi ben awak dhewe ora ketularan penyakit sing ana ning serangga ditambah lingkungan sing kotor. Nyapu lan ngepel kuwi dadi kewajiban lan uga sering nata omah ben ora dikerubung serangga. 

Emotion: disgusted
Yen kathoke kebacut suwek pas awak dhewe lagi lungo kui, ono beberapa hal sing isi awak dhewe lakoke. Sing kesiji, yen suwek mung sithik awak dhewe ora usah panik. Wong-wong ora bakal sadar yen awak dhewe ora ngomong yen kathok dhewe suwek. Sing keloro, awak dhewe iso langsung bali. Pas bali, awak dhewe kudu nutupi bagian kathok sing suwek kanggo opo wae sing awak dhewe gowo pas kui. Awak dhewe iso ngaggo tas, nganggo jaket, nganggo kemeja, utowo jilih gonne koncone dhewe. Sing telu, awak dhewe ora usah bali nanging tetep bagian kathok sing bolong kui tetep ditutupi koyo mau. Yen awak dhewe ngelakoke iki, paling ora awak dhewe ora terlalu ngeroso isin pas kathoke dhewe suwek.

Emotion: shame
Sing garai srengen pas antrian disrobot wong iku asline ora mergo serobote, tapi perkoro liyane koyok pegel polahe ngenteni, pegel ngateke utowo lunggohe, ambek duwe penggawean sing ancene rodok ra kenek getinggal. Mangkane wong sing antri iku asline wong sing duwe pengkawean sing ora karuan ambek macem-macem urusan sing awak dewek kabeh ora ngerti. Mangkane nag iso iku sing nyrobot kudu diomongi sing apik ambek ditakoni sing enak soale kadang iku maeng yo wes antri tapi ora dicelok-celok utowo pas dicelok ora krungu. Akhire diselipno ambek petugas sing jogo maeng. Dadi roso srengen iku nag iso diempet disek ambek dibetahno ojo sampek ngelarakno atine wong liyo.

Emotion: angry
Wong-wong asing sing ngetuti awak dhewe kui mesthi ora duwe niatan sing apik. Dheweke ngetuti awak dhewe supoyo iso nemu lengahe dhewe supoyo iso gawe awak dhewe ciloko. Wong-wong kui biasane ngelakoke kegitan bejate kui pas benget. Kondisine kui relatif peteng, paling ono padang seko lampu sitik-sitik. Wektu bengi kui uga dipilih mergo bengi kui akeh wong sing ora ono neng dalanan. Biasane wong-wong sing koyo ngonog kui ono neng dalan-dalan sing peteng. Dalan sing ora ono lampune blas tengen-kiwo. Dhewke uga mesthi ngenteni neng panggon-panggon sing sepi. Ora ono toko utowo omah sing buka pas kui. Dheweke bakal ngeteni neng pojokan cepak-cepak ben iso gawe awak dhewe ciloko.

Emotion: fear
Ujian sekolah lan ujian nasional kuwi ujian sing paling dienteni karo para murid amarga ujian iki bisa nentokake kelulusan lan uji materi sing diajarake ning sekolah. Salah sawijining negara sing duwe tradisi ngewenehi kinurmatan kanggo dina ujian yaiku Korea Selatan. Negara iki ngelarang kabeh hiburan lan swara rame lewat ning sekolah amarga pengen kabeh peserta ujian lulus lan bijine sampurna. Sak durunge ujian, porsi sinau uga ditambah kanthi bengi. Kabeh wong tuwa ndukung ujiane anake ben duwe hasil sing apik. Usaha-usaha iki dadi salah sawijing bentuk yen Korea Selatan kuwi peduli karo pendidikan lan masa depan kanthi urusan ujian wae ana peraturane ben kabeh generasi bisa berhasil lan bisa nduwe masa depan kang mbanggakake. 

Emotion: happy
Pas SMP, aku tau delok koncoku arep gelud mung mergo dheweke ora sengojo kesikut. Pas kui, sekolahan lagi ngadake kirab ngerayake dino ulang taun kota Yogyakarta. Awak dhewe dikon gawe klambi adat. Sing lanang kon nganggo sorjan lan sing wedok dikon nganggo kebaya. Awak dhewe keliling kampung daerah sekolah nganggo klambi kui. Pas balik neng sekolah meneh, kui wis jam 12 awan. Awak dhewe kondisine kesel kabeh. Mergo ono acara spesial iki, awak dhewe ora ngelanjut pelajaran. Dadi podo langsung bali. Ono siji koncoku sing kesusu bali. Dheweke ora sengojo nyikut koncoku sing awak gedhe. Mungkin, mergo wis kesel, dheweke kui ora ngeroso terimo. Dheweke langsung nyekel kelambine konco sing nyikut mau, arep dijak gelut. Untunge, ono guru sing liwat pas kui dadi iso ngelerai.

Emotion: angry
Nek awakmu lagi kepingin ngeprank, iku seh oleh-oleh ae. Tapi awakmu kudu iling, awakmu kudu eroh batesan. Prank iku bakal menghibur nek kedua belah pihak melu ngguyu, gak mek salah siji tok. Dadi pastikno nek kate ngeprank iku awakmu kudu ngenali korban prank iku disik. Mulai teko selera humore koyok yaopo, sampe ndek tahap de’e onok trauma opo gak. Nek wes ngono, nggawe o prank sing sek sak frekuensi karo selera humor e, dan hindari hal-hal sing berhubungan ambek traumane nek misal korban nduwe trauma sesuatu. Nek awakmu wes ngelakoni rong hal iku, kemungkinan prank iku bakal berhasil dan menghibur. Dadi gawe awakmu sing kate ngeprank, iling batesan yo rek.

Emotion: surprise
Biasane, awak dewe iku pasti ngirone nek teleke kewan iku yo mek telek sing mambu dan marakno penyakit nek diambu. Padahal, teleke kewan iku nduwe akeh manfaat nek diolah sing tepak. Salah siji pemanfaatan telek kewan iku onok nang Aek Nauli Elephant Conservation Camp utowo disingkat dadi ANECC. Nang kono, telek gajah iku dimanfaatno dadi kertas. Siji ekor gajah iku biasane isok nelek sampe 240 pon alias 110 kg ben dino. Kotoran iku mau dimanfaatno gawe mroduksi sekitar 265 lembaran kertas sing nduwe ukuran dowo 30 inci ambek lebar 25 inci. Teko kono, kertas iku mau dimanfaatno dadi kertas tulis, buku harian, utowo memo. Dadi, teleke kewan iku sek nduwe fungsi nek dimanfaatno sing tepak.

Emotion: disgusted
Awak dhewe ora oleh wedi yen awak dhewe arep dioprasi. Awak dhewe ora entuk mikir sing aneh-aneh. Ora usa dihindari yen kemungkinane awak dhewe cilaka mergo oprasi kui ono. Nanging, yen awak dhewe ora operasi kui iso-iso awak dhew ora mari-mari seko penyakite dhewe. Yen awak dhewe wedi kui malah iso makin gedhe meneh kemungkinan cilokone. Sing paling bener kui, awak dhewe kudu pasrah karo dokter sing ngurus operasine awak dhewe. Awak dhewe kudu perocoyo yen doktor iki wis duwe pengalaman sing akeh lan iso gawe awak dhewe mari. Dokter kui wis sinau suwi banget sak durunge iso ono neng ruang operasi kui. Awak dhewe uga kudu yakin karo kemampuan dheweke kui.

Emotion: fear
Kanggo wong Yogyakarta, maksude wong-wong sing ono neng Propinsi DI Yogyakarta, ono telung bencana alam sing paling awak dhewe wedeni. Telung becana kui yaiku gunung jeblug, lindu, karo tsumana. Awak dhewe wedi karo gunung jeblug mergo neng lore propinsi iki ono gunung Merapi sing jarane sak ben limang taun pisan mesthi erupsi. Sing keloro, awak dhewe wedi karo lindu. Opo meneh wong Yogyakarta tau ngerasa lindu sing gedhe banget pas taun 2006. Akeh omah-omah sing rusak lan akeh keluarga dadi korban mergo kedadean kui. Sing ketelu kui tsunami. Soale neng kidul propinsi iki langsung ketemu pantai lan segoro. Senadyan durung tau kedadean ono tsunami. Nanging wong-wong sempet wedi keno tsunami pas lindu taun 2006 biyen.

Emotion: fear
Kabeh wong nag oleh penghargaan mesti seneng ora mungkinwongoleh penghargaan kok sedeh. Lah roso seneng polahe oleh penghargaan iki yo kudune dihormati karo uwong-uwong liyane. Soale roso ngunuku biasane ora gampang uwong oleh, terus iku termasuk simbol roso syukur ambek kelebihan sing diduweni wong sing oleh penghargaan iku maeng. Tapi wong sing seneng polahe oleh penghargaan maeng yo kudu ngerteni kondisine. Ojo sampek polahe roso seneg maeng mok wujudno ambek kelakuan sing kenemenen. Dadi masio seneng polahe perkoro maeng, ayok podo ngregaeni ambek wong liyo sing ora oleh penghargaan ben oleh penghargaan teko atine wong liyo barang soale oleh penghargaan teko atine wong iku yo angel.

Emotion: happy
Sally ambek Gideon iku sepasang kekasih. Mereka wes pacaran selama limang tahun, alias ket SMA sampe kuliah iki. Biasane hubungan sing wes suwe iku tambah harmonis, tapi gak ambek arek loro iki. Gideon iku asline bajingan, makane Sally iku pingin cepet putus teko de’e. Awale ditahan ae, tapi suwe-suwe gak kuat. Akhire setelah nguatno tekad, Sally wani njaluk putus nang Gideon. Pas krungu Sally njaluk putus, Gideon jelas panik. De’e gak gelem ngeculno Sally ngono ae. Gideon langsung ngancem nek Sally putus, de’e bakal nyebarno video ngenthu ne mereka nang publik. Sally sing keweden mergo anceman Gideon mau akhire nyerah dan balik maneh pacaran karo Gideon.

Emotion: fear
Urip iku isine ora mok wong siji tok. Akeh wong sing duweni sifat sing bedo-bedo. Dadi, nag tau gelakno wong sing paling penting iku yo wajar wae ambek yo mesti kabeh wong tau ngelakoni perkoro iku. Tapi nag wes kadong kedaden kabeh wong kudu duweni sifat rumongso salah ben iso roso gelo teko wong sing paling penting iku maeng nang cepet ilang. Tapi roso koyok ngunuku ora kabeh wong duwe, dadi, sing duwe roso ngunuku saiki angel ditemokno. Mangkane nag wes kadung gelakno wong sing penting maeng nang gagih jaluk sepuro ambek rumoncooh salah. Soale nag ora gagih jaluk sepuro mesti iso dadekno loro ati terus ora rukun.

Emotion: sad
Roso seneng polahe ketrimo nag perguruan tinggi ancene roso emosi sing megilan sing iso dirasakno ambek atine wong sing ngalami roso iku maeng. Terus roso iku maeng yo iso ae diwujudno utowo diketokno ambek pirang-pirang kelakoan. Tapi kelakuan sing digawe ngetokno roso iku maeng kudu ati-ati soale iso wae garaei wong mangkel. Mangkane nag pengen ngetokno utowo mujudno roso seneng iku maeng kudu mikir disek ojo sampek kenemenen akhire dadikno roso mangkel nang atine uwong. Roso seneng ancene apik ae, opo maneh kanggo menungso sing wes usaha kanggo ngolehno roso seneng iku, dadi wong sing mujudno roso seneng iku maeng wes lumroh ae kanggo wong sing ngerasakno roso seneng maeng.

Emotion: happy
Aku karo koncoku disik seneng banget dolanan kertu. Awak dhewe seneng dolanan kertu sing jenenge Duel Master. Sak ben awak dhewe duwe wektu selo, awak dhewe mesthi nyempetke dolan kertu kui bareng-bareng. Awak dhewe tau arep tuku nambah kertu. Dadi pas kui, awak dhewe putuske kanggo tuku kertune kui neng Barkas. Supoyo awak dhewe entuk kertu sing apik-apik, awak dhewe ngijol-ngijole kertune. Supoyo kartu sing awak dhewe tuku kui awak dhewe wis ngerti opo sing dientoke. Nanging mergo, awak dhewe rodo ribut pas kui, wong sing jogo marani awak dhewe. Awak dhewe langsung panik. Aku dikon koncoku bayar kotakan kartu sing wis diijoli mau. Aku bayare karo ono perasaan isin lan wedi nek awak dhewe ketauan ngijoli.

Emotion: shame
Kanggo mengeti umur sing anyar kuwi luwih mending yen ora ana kejutan utawa perayaan sing terlalu meriah kaya bocah. Nanging uga kudu ana kejadian sing bisa ngelingake ning umur sing nambah iki uga kudu tambah bijak, kaya misale ning ulang taun kuwi diwenehi kejutan kaya kanca sing padha ngumpul utawa anane keluwarga sing nyenengake. Kejutan iki bakal luwih kerasa yen kuwi bocah rantau amarga ben ora ngerasa kesepian. Misal kaya pas lagi neng kos, jebul keluwargane teka ngewenehi kejutan ulang taun. Mesti bungah masio kendheg ning atine. Apa maneh keluwargane teka karo nggawa kado. Dadi, tambah umur uga kadang cukup dimengeti kanggo babagan sing ora neko-neko. 

Emotion: surprise
Wis setengah jam aku lungguh ana ing cafe iki. Aku ngenteni kanca-kancaku sing wis janjian kanggo mangan bareng amarga iki dina ulang taunku. Aku uga ora mikir apa-apa. Aku mung ngira kabeh padha kena macet ing dalan. Nanging sapa nyangka yen dadakna ana musik lagu ulang taun lan lampu ning cafe padha mati kabeh. Teka kidul ana wong-wong sing tibakna iku kanca-kancaku nggawa kue ulang taun lengkap karo liline. Aku kaget tur seneng banget nganti kudu nangis amarga ora nyangka kanca-kancaku bakal ngewenehi aku surprise kaya ngene. Aku langsung nyebul liline lan ngejak kanca-kancaku kanggo ndang pesen panganane supaya bisa ndang mangan. 

Emotion: surprise
Senajan aku anake wong sugih, nanging saben ulang taun aku mesti ora tau dirayakna. Alesane yaiku ulang taun dudu budayane wong Islam. Nanging ana sing beda karo ulang taunku saiki. Aku uga kaget pol amarga ujug-ujug ning mbale ana kue gedhe banget. Tibakna kue iku pancen gawe aku. Warna kue iku ijo amarga aku seneng warna ijo. Ana gambar kartun senenganku yaiku upin ipin. Wujud kuene tingkat 3. Sing tingkat siji wujude kotak, sing tingkat loro lan telu wijude bunder ser. Nalika tak pangan, kuene enak pol. Aku seneng amarga taun iki ulang taunku bisa dirayakna karo kaluwargaku lan kanca-kancaku.

Emotion: surprise
Awakmu wes pede iki lungo nang panggon asing, soale wes onok Google Maps, dadi gak bakal nyasar. Eh dadakno, awakmu tetep nyasar dan maleh bingung karepe dewe. Terus nek wes ngono, awakmu kudu lapo? Onok siji cara paling gampang, garek takon ae ambek warga sekitar. Biasane warga sekitar iku luwe apal ambek dalanan nang sekitaran kono. Awak dewe isok takon, terus nyesuaino karo rute sing dikeki Google Maps. Gak usah khawatir bakal dienyek, wong Indonesia iku ramah-ramah dan bakal ngewani wong-wong sing nyasar ben isok tutuk nang tujuane. Dadi gawe awakmu sing ngalami hal koyok ngono, gak usah isin gawe takon nang warga sekitar, dan ojok lali nganggo boso sing sopan.

Emotion: fear
Wong-wong yen ditodong karo pistol utowo senjata sing iso ngebahayeke nyowo kui mesthi ngeroso wedi, ora mungkin ora. Biasane wong sing bakal nodong kui bakal ngarahke senjatane neng bagian vitale awak menungso. Dheweke ngelakoke kui supoyo awak dhewe ora akeh gerak lan tetep manut karo opo sing diomongi karo wong sing nodong mau. Biasane kui senjatane bakal diarah neng gulu. Sak liyane, supoyo ben cepet mati yen dibelek nganggo peso, kui iso ngehambat swarane awak dhewe. Dadi yen misale, awak dhewe arep bengkok kui, ora bakal kerungu karo wong-wong. Bagian liyane kui neng sirah. Biasane senjata sing diarahke neng sirah kui dudu piso nanging pistol.

Emotion: fear
Ora ana pengalaman sing paling ngisin-ngisini sak liyane buang air utawa ngompol ning kelas. Kebiasaan iki bisa diiling-iling ora mung kanggo wong sing ngalami, nanging uga wong sing ndelok. Biyasane, peristiwa iki kedadian ning wayah TK utawa SD, kamangka ning TK lan SD iki mesti para guru nyediakake seragam cadangan sing bisa digawe karo murid wayah darurat. Kejadian iki kadhang bisa kedadian amarga ning usia anak-anak, utamane TK lan SD kelas 1 utawa 2, isih nganggep yen buang air kuwi bagian sing privat lan ora normal yen diomongke marang wong liya. Kamangka, anak kuwi wiwit cilik perlu sinau babagan komunikasi ben tetep ngerasakake nyaman.

Emotion: shame
Puput lan Rani wis kekancan kurang luwih 12 taun. Bocah loro iku mesti bareng wiwit SD nganti SMA. Senajan mesti beda kelas, nanging mesti dadi siji sak sekolah. Dina iki ujug-ujug Rani pamitan ning Puput amarga dheweke meh pindah ning kutha liya. Rani melu Bapak lan Ibune sing duweni penggawean ning kutha iku. Puput kaget lan mung bisa sedih amarga bakal pisah adoh karo Rani. Ora ana sing bakal bisa dijak dolan bareng, nugas bareng, masak bareng, lan kegiatan bareng-bareng liyane. Rani uga mung bisa njaluk sepura lan janji dheweke bakal dolan terus ning omahe Puput nalika preian lan bakal ngehubungi terus.

Emotion: sad
Aku lagi ngerti yen misale ono wong sing ditinggal pasangane sedo kui statuse berubah seko kawin dadi cerai mati. Aku kiro awale cerai mati kui artine cerai bajur ora iso nikah meneh. Nanging ternyata, artine kui cerai mergo ditinggal bojo utowo garwane sedo. Aku ngertine kui pas aku diajak ibu neng pengadilan agama. Pas kui aku rangerti ngopo aku kudu dono. Saiki aku ngerti kui kanggo ngurus surat cerai ibuku. Pas kui, aku isih kelas 3 SD. Aku ono neng ngarep meja hakim bareng-bareng karo ibu lan adiku. Aku ora iling opo sing tak lakoke lan opo sing diomongi hakime kui. Pas kui aku gur iling, bali seko pengadilan kui aku mangan sate bareng-bareng sak keluarga.

Emotion: sad
Roso seneng polahe anak ancene bedo ambek roso seneng sing liyane. Nag roso seneng sing iki, sing dirasakno ora mok angger rosos seneng tok, tapi ono roso syukur ambek sing gawe urip, terus ono roso seneng, ambek roso bangga karo anak. Dadi roso seneng iki asline roso seneng sing iso dirasakno karo wong sing wes tau duwe anak. Mangkane nag ono wong tuwe ketok senenge megilan sak wise delok anake, artine wong iku maeng seneng polahe anake. Terus roso seneng koyok ngunu wajar nang kedaden nang angger uripe wong tuo. Dadi sing gelek ngerasakno roso seneng sing koyok ngeneki biasane wong tuo dudu bocah-bocah sing lagek sekolah utowo kuliah.

Emotion: happy
Ayahku kaget ndelok tanganku sing ujug-ujung biru lan aboh. Aku ngomong yen iki gara-gara aku digepuk karo adikku karo kayu. Pas iku aku ora sengaja ngilangna dulinan senengane, marine iku aku langsung digepuk karo kayu sing ana ing kamar. Awale ora kerasa lara, mung njarem nanging suwi-suwi kok tanganku kaya abot raisa digerakna. Jebule saya suwi saya ketok biru lan aboh gedhe banget. Akhire aku ora bisa mangan lan adus dewe amarga tangan sing aboh iki tangan tengen. Adhiku wis diwenehi pituduh kari Ibu supaya ora mbaleni kedadean kaya ngene maneh. Kabeh masalah iku bisa diomong apik-apik kanti utek sing adem ora kudu nganggo kekerasan. 

Emotion: angry
Ketemu karo wong kang banget disenengi mesthine dadi pengalaman kang ora bakal dilalekake. Nalika dadi panitya ana salah satunggaling event konser, aku nate weruh wong kang sajak ngefans banget karo vokalis band kang dadi bintang tamu. Wektu kuwi konser ngundang grub band Sheila On 7, mbok menawa meh kabeh wong ngerti band iki. Nalika Mas Duta manggung, dheweke aruh-aruh karo para pandhemen e, kanthi cara ndhodhok lan nggaetke tangane marang penonton. Seka kadohan aku weruh ana wong wadon mbuh sengaja apa ora narik tangane Mas Duta, dheweke krasa arep tiba, nanging untunge bagian keamanan sigap misah tumindake wong wadon mau. Yen dakpikir-pikir, pancen mbungahi banget ketemu karo idola kuwi, nanging mbok ya aja nganti gawe cilakaning liyan. Yen antarane penonton lan idol padha-padha aman lak ya malah kepenak ta anggone disawang. Mula, ayo dadi fans kang cerdas. 

Emotion: happy
Sapa sing ora seneng yen bisa menang undian. Apa maneh yen hadiahe gedhe banget kayata oleh montor, utawa dhuwit pirang-pirang yuta. Nanging aku mesthi ngiling-iling nalika bisa menang undian iku kudu bisa dipastikake maneh kanggo ngadohi babagan elek kayata dibujuki lan sapanunggale. Ana pirang-pirang cara supaya ora kena apusan wong-wong ala. Nomer siji, yen menang undian kudu diiling-iling apa ya pancen melu undian, amarga kadang wong bisa lali lan iku bakal dadi alesan kene gampang kapusan. Nomer loro, kudu ngerti sapa sing nggawe undian iki. Yen sing nggawe undian iki wong utawa pihak sing ketoke ora bakal tanggung jawab, mending ngadih wae lan ora usah diterusna.

Emotion: happy
Telono suwek termasuk perkoro sing ancene marakno isin, tapi ora kabeh telono sing suwek iku yo dadekno perkoro sing ngisine contohne nak pas suweke iku ora nang panggonan sing marakno isin, koyok nang petite sikil, terus mok saitik suweke sing ora sampek ketok awake. Nah perkoro iku maeng iso dadekno isin mergo nag suweke iku langsung kedaden nang ngarepe wong akeh terus nang panggonan sing ancene iso marakno wong sing duwe telono maeng iku isin, contohne nang mestak, nang bagian pupune wong, utowo nang bagian bokonge wong, yo mesti iku bakal isine megilan. Mnagkane nag gawe telono iku kudune ati-ati masio iku telonone apik.

Emotion: shame
Eksibionisme iki jenis penyimpangan seksual sing marakno uwong nduwe dorongan seksual gawe nyudokno organ intime nang wong liyo tanpa persetujuan wong iku. Wong sing nduwe kelainan njijik i iki bakal ngentokno kesenangan ambek kepuasan pas nyudokno bagian awake nang wong liyo. Eksibionis bahkan isok tambah bergairah pas wong iku nyudokno reaksi gilo utowo sampe wedi. Berdasarno targete, jenis eksibionisme iku onok telu. Siji, terangsang secara seksual dengan nyudokno alat kelamin nang arek-arek sing durung pubertas. Loro, tertarik nyudokno alat kelamin nang wong dewasa. Telu, terangsang nyudokno alat kelamine nang arek-arek prapubertas ambek dewasa. Eksibionis iku isok dalam bentuk ngangkat rok ben gak atek katok, nge-ekspos awake pasangan ben didelok wong liyo, sengojo nyudokno aktivitas seksual nang ngarep wong liyo, sampe ngelakoni phone sex tanpa persetujuan wong iku demi ngentokno kepuasan seksual.

Emotion: disgusted
Akeh-akeh wong sing jember ambek ambu amis iku wong wedok, mergo akeh-akehe wong wedok iku ora seneng ambek perkoro sing dianggep iku kemproh ambek endut, nah biasane ambu amis iku kan teko perkoro sing ancene endut ambek teko iwak-iwakan sing isek entah. Nah contohne daging entah iku maeng yo koyok iwak entah sing durung digoreng, terus daging entah sing durung dimasak, ambek geteh sing pating kemleler barnag yo iso ae. Nah barang-barang iku maeng sing biasane dadi sumbere ambu amis terus biasane iso dadekno perkoro sing jijiki mergo ambune sing marakno jengekel ambek jember iku metu nang pikiran sing akhire dadekno ambu amise megilan. 

Emotion: disgusted
Dina iki pas setaun wingi Jeno ditunggal karo Simbahe madep ing Gusti. Saben dina Jeno isih ngerasa sedih amarga wis ora ana maneh wong sing bisa dijak ngomong nalika Jeno ing kampung. Matine Simbah dadi kedadean sing nggarakna Jeno ngerasa dadi putu sing kurang merhatekna, amarga Simbah mati amarga kepegelen nyawah. Jeno ora ngerti yen Simbahe lara dadi ajeno ora ngajak Simbahe menyang rumah sakit. Jeno uga ora ngerti pas matine, amarga Jeno isih ana ing kutha pas iku. Pas dikandani yen Simbahe wis mati, Jeno langsung nangis lan mulih ing kampung. Simbah iki dadi kancane Jeno nalika Jeno pulang kampung kayata nalika Jeno pengin dolan ning sawah, nalika Jeno pengin nggolek iwak. 

Emotion: sad
Bully utawa perundungan kuwi dadi salah siji kasung bisa nimpa sapa wae. Kasus iki sering ana ning bocah sekolah lan dilakoni karo para senior marang junior. Banjur perilaku perundungan iki nimbulake dendam sing kesumat lan kaya domino, rantai perundungan iki saya suwe nuruni marang adhi kelas seteruse. Perilaku iki nduweni efek sing kurang apik marang pelaku uga para korban. Kalah dadi awu lan menang dadi areng. Para korban mesti nduweni trauma. Nanging para pelaku iki ya ora bisa bebas amarga mesti ana kesisa rasa bersalah lan uga ana emosi sing ora stabil sing kesimpen amarga rasa sok jagoan sing kependhem senajan ora ning ana lingkungan sekolah. 

Emotion: fear
Ferdi iku ndelok drijine, dan ngonangi nek kukune wes podo dowo. Akhire Ferdi mutusno gawe ngetoki kukune. Enak-enak ngetoki kuku, moro-moro kucinge iku nyeruduk de’e sing marakno Ferdi maleh sriwilen. Gak sepiro dipikir, Ferdi langsung ngekeki obat dan ditutupi nganggo plester. Awale gak onok sing aneh. Moro-moro Ferdi iku ngeroso nek drijine sing sriwilen iku tambah lara. Terus tambah suwe driji iku mau malah bengkak gede. Pas plester e dicoplok, malah metu nanah e. De’e jelas wedi dewe lah. Pas Ferdi ngomong nang ibuke, langsung digowo nang Rumah Sakit. Dokter sing mrikso Ferdi iku ngomong nek driji iku mau kudu dioperasi. Awale Ferdi keweden pol dan njaluk alternatif pengobatan liyane. Tapi ibuke malah nyelat de’e dan ngongkon dokter gawe njadwalno operasi drijine Ferdi. Mergo iku, Ferdi mek isok pasrah tok.

Emotion: fear
Aku tau kepekso banget mangan panganan sing reged. Sebenere reged-reged banget, nanging nek ora kepekso aku wis ngeguak pangan kui. Pas kui aku lagi dhewekan neng omah. Keluargaku sing liyo lagi ora ono neng omah, ono sing lagi kegitan lan ono sing lagi neng luar kota. Kepeksone aku kudu masak dhewe neng omah. Mergo ora ono bahan lan aku males neng warung, aku masak opo sing ono neng lemari. Pas kui aku masak mi. Pas lagi tak tirisi, sing metu seko pancine ora mung banyu, mine uga melu. Mine tibo neng duwur piring reged neng wastafel. Nanging, sanking wis ngelihe, mine kui tetep tak pangan. Awale sih biasa wae. Nanging bar rampung mangan, tak bayang-bayangke meneh, terus dadine dadi jijik dhewe.

Emotion: disgusted
Kanggo wong sing seneng banget karesikan, omah kuwi pancen kudu lolos saka pengaruh serangga saka ngendi wae. Apa maneh yen wong iki duwe OCD lan duwe fobia marang serangga kaya wedi coro lan sebangsane. Reaksi iki normal amarga ning dunya iki, serangga kuwi dadi makhluk sing ora bisa dibedhek pergerakane. Ana sing dikejar malah nyedhak, uga ana sing dibasmi malah manak saya akeh. Serangga iki pancen nganggu lan uga kadhang ana sing nggawa penyakit kaya tiped lan uga diare. Serangga iki uga marai omah mambu kaya kepik lan uga liyane pas wayah rendheng udan. Ya kesimpulane menungsa lan serangga iki angel yen kudu berdampingan ing sawijining lingkungan. 

Emotion: disgusted
Kadang wong iku gelek bingunge pas goleki barang sing dibutuhno, opo maneh nag wonge maeng kepepet, tambah mumet maneh ndase polahe goleki barang sing ora ketemok. Mangkane nag pas ketemok yo jelas senenge megilan polahe barang sing dbutuhno wes ketok ambek ketemok. Senenge iku maeng kudune iso disalurno utowo diwujudno karo perkoro sing apik ben roso seneng maeng ora sio-sio. Soale nag disiak-siakno biasane roso seneng iku maeng terus ilang soale pikirane wes lego ambek ora ono bebane. Mangkane manfaatno roso seneng polahe nemokno barang sing digoleki maeng dadi perkoro apik ben beban nang pikiran ambek atimu sing wes ora karuan polahe bingung maeng ben cepet ilang.

Emotion: happy
Giveaway iku kegiatan mbagikno hadiah nang wong liyo dengan syarat tertentu. Biasane syarate iku kudu ninggalno komentar, bagikno postingan nang wong liyo, menyukai postingan, dan sek akeh maneh. Roto-roto, pemenang giveaway iki engkok bakal ditentukno teko undian. Giveaway iki ancen terkenale diadakno karo brand tertentu, tapi prakteke sopo ae isok ngadakno iku. Giveaway iki dadi momen sing paling akeh dinanti karo wong-wong. Hal iku mergo biasane hadiah sing digawe giveaway iku bernilai duwur. Dadi nek ben onok uwong sing ngadakno giveaway nang media sosial, gak suwe pasti postingan iku bakal rame ben de’e isok menang hadiah giveaway sing disediakno karo wong sing dadi penyelenggara.

Emotion: surprise
Petugas sing nggatheli iku onok nang ndi ae. Nek wes ngono, awakmu pasti ngeroso mangkel pol dan rasane pingin ngamuki wong iku. Malah nang tahap sing nemen, onok sing sampe ngeviralno petugas iku mau. Menurutku, sing koyok ngono iku ngentek-ngenteki tenaga sih. Wes ngono, petugas sing diviralno mau isok ae maleh dipecat. Secara gak langsung, awak dewe dadi mutus rejekine petugas iku mau. Mangkel koyok yaopo, mutus rejeki koyok ngono iku kenemenen sih. Nek iku tak alami dewe, pasti aku bakal ngeroso bersalah seumur hidup. Dadi gawe awakmu sing ngalami hal sing podo koyok sing tak jelasno mau, mending senyumi ae petugas sing ngeselno iku, gak usah memperpanjang perkoro.

Emotion: angry
Wis telung sasi iki Ratih ora ngalami haid. Dekne uga durung rabi lan aktif kegiyatan seksual. Kamangka Ratih iki bingung amarga dekne ora ngerasakake apa-apa. Nanging wayah haid, mesti Ratih ngerasakake lara banget ning wetenge. Banjur Ratih milih kanggo priksa amarga wedi yen ana tandha-tandha sing ora disadari. Ratih periksa lan melu USG ning rumah sakit. Jebul Ratih ngalami gangguan hormon, yaiku PCOS. Penyakit iki bisa marai haid ora lancar amarga ana hormon sing ora stabil. Ratih kaget amarga ora tau weruh penyakite. Amarga kuwi saiki ratih kudu ngelakoni terapi hormon lan njaga awak, mangan sehat, uga kudu sregep olah raga. 

Emotion: surprise
Menurutku, jenis rundungan sing paling nyilakani kui rundungan sing nyerang psikis wong. Soale, kui angel banget kanggo ngebuktike yen wong sing ngerundung kui salah. Dheweke iso gawe alesan opo wae lan ora dianggep dadi wong sing bertanggung jawab mergo ora ono bukti nyotone. Ora koyo digebuki sing bakal ninggal bekas memar neng awak korbane, omongan kui luwih angel dibuktike. Salah siji corone kui mungkin ngerakam omongane liwat HP utowo piranti ngerakam swara liyane. Nanging yen ora ono saksi sing delok langsung perkoro kui, bukti rekaman swara kui tetep dianggep ora kuwat. Makane kui, menurutku, rundungan sing nyerang psikis kui sing paling kejem.

Emotion: fear
Awak dewe pasti sering krungu istilah orang dalam nang kabeh panggon, tapi sing paling akeh iku nang dunia kerjo. Onok sisan sing ngomong nek semaksimal opo awak dewe berusaha mati-matian, tetep bakal kalah ambek orang dalam. Biasane orang dalam iku melbune mergo onok relasi ambek wong nang njero instansi iku mau. Mulai teko koncone, sampe anake dewe. Nang dunia kerja, orang dalam iku mesti diprioritasno mbasio kemampuane sek jauh timbang uwong sing ngelamar kerjo manual. Hal iku mergo onok kedekatan emosional sing marakno awak dewe ngeroso luwe nyaman ambek uwong sing luwe dikenal timbang wong asing. Kedekatan emosional iku berlaku sisan nang beberapa instansi kerjo.

Emotion: angry
Mbakku wingi wis mbabarake. Bayine wedok lan mirip banget karo mbakku. Jenenge uga apik banget, Karina. Karina bayi seminggu wis bisa melek lan ngguyu sithik-sithik. Prawakane putih, resik lan akeh wulune. Dawane pas lair kurang luwih 53 senti lan bobote 3.5 kilo. Sawise adus, Karina mesti dipepeh karo mbakku supaya bisa kena srengenge. Gaweane bayi umur seminggu ya nyusu, ngising, nangis, turu. Mbakku nganti pegel amarga kurang turu. Nalika luwe utawa ngelak, Karina bakalan nangis sak get-gete kanti raine abang mbranang. Suara nangise ngebaki sak omah marakke wong turu padha tangi. Nanging mbakku uga syukur marang Gusti amarga isih bisa ngeramut Karina kanti sabar lan ikhlas.

Emotion: happy
Akhir-akhir iki, lagi akeh banget uwong sing ngeluh nek keleke dadi ireng mergo keliru nganggo deodoran. Malah onok sing ngeluh tiwas tuku deodoran larang, tapi hasile tetep ae. Padahal onok bahan alami sing isok luwe ampuh gawe ngatasi ambu awak dan luwe murah. Opo iku? Jawabane yaiku watu tawas. Watu tawas iku nduwe manfaat sing akeh gawe kelekmu. Siji, isok nyerahno kelek sing ireng. Loro, ngurangi ambu awak sing dihasilno teko kelek. Telu, ngalusno kulit. Papat, ngatasi keringet berlebih nang kelek. Terakhir, isok ngatasi iritasi. Dadi gawe awakmu sing lagi nggolek pengganti deodoran, awakmu isok nganggo watu tawas. Wes alami, murah, awet, akeh manfaate sisan.

Emotion: shame
Iwak sing amis kui marake olahan iwak sing wis digawe kui dadi ora terlalu sedep. Makane kui, pas lagi proses masak, awak dhewe kudu mastike iwak kui wis ora mambu amis. Ono beberapa cara supoyo iwak kui ora mambu amis pas dimasak. Sing kesiji, awak dhewe iso nganggi jeruk nipis. Sak liyane iso ngurangi ambu amis iki, jeruk nipis kui iso gawe masakan dhewe dadi luwih seger lan ora eneg. Sing keloro, awak dhewe iso nganggo jahe. Jahe uga iso gawe panganane kui luwih wangi lan ono roso pedes-pedese. Sing ketelu, awak dhewe iso nganggo uyah. Iki makane neng Indonesia ono panganan iwak asin. Sak liyane, iso ngilangi ambu amise, uyah kui uga dadi bahan pengawet sing alami.

Emotion: disgusted
Wong-wong akeh ora ngerti nag wong seng penggawehane sedeh polahe urip dewe iku iso dadekno stress, terus gangguan jiwo. Mangkane nag awakmu ben ora sedeh polahe urip dewe, cerito'o nang nggonane koncomu sing mbok percoyo. Soale menungso iku makhluk sosial sing ora iso uirp dewe, mangkane butuh liyane sing iso dijak ijol pikiran ben ora sedeh urip dewean. Kadang wong sing sedeh urip dewean iku maeng biasane duwe masalah sing wedi nag diceritakno nang wong liyo iku dadekno isine wonge. Tapi nag iku maeng dadekno abote urip, yo palang dicitakno nang wong sing kenek dipercoyo nag pinggire awak dewe, iso karo konco sing apik, guru, utowo wong tuo.

Emotion: sad
Pas cilik biyen, aku wedi banget karo ruangan sing peteng. Yen arep turu, lampu kui kudu ngurup. Ruangane kui kudu terang banget. Lampu sing rodo redup sing pancen fungsine diurupke pas arep turu kurang padang kanggo aku. Saking wedine karo gelap, sak ben listirk mati neng omah, aku mesthi tangi lan bengok-bengok nyeluk ibuku. Padahal, kui posisine aku wis turu. Aku sok ngebayangke nek ono makhluk-makhluk sing medeni mlaku-mlaku neng cerakku pas kahanan peteng koyo kui. Aku wedi neng makhluk kui bakal nyekek guluku opo nyulik aku neng donyone dee. Terus aku bakal dipotong-potong, dimasak, trus dadi panganane dee. Nanging, saiki aku wis ora wedi meneh karo peteng.

Emotion: sad
Aku nekat melu undian sing hadiahe gedhe banget yaiku plesir ning Korea. Undian iki diadakke karo salah siji mall sing ana ing kuthaku. Aku budhal ning mall kanggo melu ndelok langsung undiane. Atiku ndredeg, keringetku kumucur, tanganku adem, raiku pucet amarga wedi banget lan durung siap menawa ora menang. Undian wis diwiwiti karo sambutan direktur mall lan dilanjutake acara inti. Pranatacara wis mulai nyeluk jeneng-jeneng sing menang. Atiku tambah dredeg amarga yakin kayane bakal ora menang. Aku wis pasrah. Ndilalah isih ana siji jeneng sing durung kasebut, lan nalika pranatacara nyeluk jenengku aku langsung lemes. Sikilku gemeter lan ora bisa ngadeg saking kaget lan senenge akhire aku bisa menang undian plesir ning Korea.

Emotion: happy
Nang tahun 2022 iki, akeh banget perusahaan nang Indonesia sing PHK massal karyawane. Onok kurang lebih 10 perusahaan sing nge-PHK massal karyawane. Siji, PT Goto Gojek Tokopedia Tbk. Perusahaan iki nge-PHK total 1300 karyawan. Loro, Ruangguru. Alesane mergo situasi pasar global sing memburuk secara drastis. Telu, PT Shopee Indonesia. Alesane mergo iki langkah terakhir sing kudu ditempu gawe efisiensi. Papat, LinkAja. Alesane gawe reorganisasi SDM. Limo, Tokocrypto. Perusahaan iki nge-PHK sekitar 20 person karyawane. Enem, TaniHub. PHk nang kene iki dampak teko ditutupe operasional gudang ndek Bandung karo Bali. Pitu, SiCepat. Perusahaan iki nge-PHK sampe 360 karyawane. Wolu, Mamikos. Alesan PHK iki gawe menjaga kesehatan kondisi keuangan perusahaan ning era serba gak pasti iki. Songo, JD.ID. Alesane gawe salah siji improvisasi ben perusahaan isok terus beradaptasi ambek dinamika pasar Indonesia. Terakhir, Zenius. Perusahaan iki nge-PHK luwe teko 200 karyawane.

Emotion: sad
Kabeh wong mesti akeh-akehe tau ngalami sing jenenge trauma ambek perkoro utowo barang sing marakno wong iku maeng saking wedine sing akhire dadi trauma. Nah barang sing dadekno wong iku maeng sampek trauma yo mesti macem-macem, kadang barang sing sepele ae iso ae dadekno wong iku maeng trauma ambek wedi karan barang iku maeng. Trauma iku asline yo kedaden teko perkoro sing moro-moro dadekno deke iku maeng nang barang iku maeng. Utowo barang iku maeng sing marakno wong iku maeng keweden polahe asline deke iku jumbul. Nah nak wes kadung nginiki yo gelem-gak gelem kugu iso diatasi gal saitik ben iso ilang. Soale nag dibarno bakal terus-terusan. 

Emotion: fear
Dino senin iki riko wayah e upacara ning sekolahane . deweke kebagian dadi sing maca undang-undang dasar.  nanging senin iki ora koyo biasane , riko tangine kawanen amarga wingi bengi ora iso turu. riko gupuh kabeh wedi yen kari sekolahae. amarga kawanen akhire riko ora mangan langsung budal sekolah. riko numpak montor dewe ora bareng wong tuwone kerjo. nang dalan riko ora iso maju blas amarga macet dowo ning dalan . akhire riko liwat dalan liane sing ora macet nemen. jam 7 kurang limang menit riko tutuk sekolahane. kanca-kana ne wes podo baris riko mlayu cepet cepet nak barisan e ben ora di pares marang gurune. 

Emotion: angry
Hal-hal sing berbau ngancem iku akeh banget didapeti nang kehidupan sehari-hari ndek sekitare awak dewe. Salah siji perbuatane iku meden medeni. Meden medeni iku perbuatan sing marakno korbane iku ngeroso wedi terus terintimidasi. Meden medeni iku ancen guduk ngancem secara langsung, tapi isok dadi cikal bakal teko perbuatan mengancam iku mau. Soale rong hal iku podo podo marakno korbane ngeroso wedi terus terintimidasi. Nek meden medeni iki biasane mek nang hal sing remeh tok. Tapi nek engkok meden medeni sing tambah nemen, iku isok dikategorikno dadi perbuatan mengancam. Dan tambah suwe, perbuatan mengancam iku mau isok berdampak serius gawe korbane soale ngeroso terintimidasi terus, contohe koyok stres.

Emotion: fear
Jaman saiki, wes sering banget krungu istilah fenomena seks bebas dan iku tambah suwe tambah akeh sing ngenormalno. Padahal, sing koyok ngono iku akeh banget efek negatif e, terutama gawe wong wedok. Siji, bersentuhan ambek lawan jenis iku wes termasuk zina, opo maneh sampe ngelakoni seks ambek wong sing guduk pasangan sah e. Siji duso wes ditambah. Loro, nek wes ngeseks, terus engkok meteng, roto-roto wong iki bakal ngelakoni aborsi. Padahal aborsi iku hukume haram. Tambah siji maneh dusone. Telu, nek misal ketemune karo pasangan ngeseks sing gak resik, onok kemungkinan bakal kenek penyakit kelamin. Wes numpuk duso, nambah penyakit maneh.

Emotion: surprise
Begal jaman saiki iku gak mek nyerang pengendara motor tok, tapi pengendara montor yo isok kenek. Teknik begal iku tambah suwe tambah akeh. Onok sing nyerang langsung, onok sing nyerange bertahap. Salah siji taktik begal nang pengendara montor iku nguncali koyok semacam ndhog tapi wes onok campuran cairan liyane. Biasane koyok ngono iku ben pengendara murupno wiper mobil. Tapi nek wes ngono, cairan mau maleh roto nutupi kaca dan tambah gak ketok opo-opo. Nek wes ngono, baru pelaku begal iku nyerang pengendara montor iku mau. Taktik ngono iku nrawasno pol sih. Dadi gawe awakmu nek kuncalan cairan koyok ngono, gak usah diutak atik dan tetep nyetir montor terus, cuma luwe banter ae.

Emotion: fear
Ruth dadi salah siji perenang andalan saka Manado lan dadi atlet kebanggaan ning kampus. Ruth iki wis dadi atlet renang wiwit SMP lan wis sering menang lomba ning daerahe. Barang saiki kuliah ning Jogja, Ruth iki dadi jarang latihan renang lan luwih fokus kuliah. Ning sawijining dina, ning kampus ana lomba olahraga lan Ruth ditunjuk dari perwakilan fakultase. Ruth sing ngerasa aman amarga wis nduwe pengalaman banjur melu nyemplung tanpa ana persiapan. Nanging, kondisi fisik Ruth wis bedha amarga wis jarang dilatih. Ning tengah tandhing, Ruth kelelep amarga kram lan panik. Untunge ana panitia sing gelem nulungi. Sak rampunge kuwi, Ruth wis ora gelem renang maneh tanpa persiapan amarga trauma. 

Emotion: fear
Pas dolanan prau etek nang Waduk kota Gadis, koncoku wedine megilan polahe praune ate kelem. Tapi asline iku yo ora kelem se mok butuh nguras banyu sing ancene iku kecipratan teko ombake banyu nag waduk. Tapi jenenge wong wedi yo wes ora karoan oleh berok-berok. Sampek gondamno wong sing nang jero prau etek maeng. Yo nag jareku wedi se ora opo-opo tapi yo ojo sampek medeni liyane lah. Mosok sampek liyane maleh melok kejegor, terus sing garai guyokno yo polahe bocah iku maeng keweden akhire bocah-bocah jegor waduke tapi tibake waduke iku ora jero mok sak dodo. Pantes ae sing duwe prau etek anteng ae pas praune etek kelem. 

Emotion: fear
Roto-roto uwong nek ndelok wong sing entok penghargaan iku berarti telah mencapai sesuatu sing gede banget. Tambah duwur tingkatan penghargaane, tambah hebat wong iku. Iku kabeh gak salah. Cuma kadangan uwong-uwong iku podo gak sadar nek hal-hal cilik iku isok dadi suatu pencapaian dan berhak entuk penghargaan sisan. Penghargaane pun gak perlu kudu dalam bentuk piala, dalam wujud liyane yo isok banget. Contohe, onok uwong narget gawe rutin nge-gym selama seminggu, dan target iku tercapai. Wong iku ngekeki penghargaan gawe awake dewe berupa mangan dessert sing dadi pantangan selama nge-gym mau. Contoh paling sederhana maneh awakmu wes mari nggarap tugasmu sesuai targetmu, berarti awakmu berhak mendapatkan penghargaan berupa istirahat.

Emotion: happy
Wingi pas aku dolan nang kota Gadis, koncoku pas jumbul soale menang undian, padal tak roku bocahe jumbul polahe aku teko. Undian iku jarene sing ngadakano salah sijine PT. sing lagek entas dadi sing ono nang kota Gadis iki. Undian maeng iku hadiahe akeh pol, awit sing teko handphone, TV, sepeda ontel, sepeda montor, sampeh kasur barang yo ono. Pas iku koncoku maeng menangno TV sing gedene 45 inch. Dadi yo luong oleh hadiah gratis. Soale ancene bocahe yo butuh TV gawe hiburan nang omah nag preian kerjo soale wong tuane barang yo wes ora ono, karek deke ambek adike tok. Adike yo kulia nang kota Gudeg. Terus yo mok karek deke tok nang omah.

Emotion: surprise
Salah sawijine idola sing lagi akeh disenengi karo bocah enom jaman saiki yaiku penyanyi Sal Priadi. Sak liyane penyanyi, Sal Priadi iki uga kalebu salah siji aktor anyar ing jagad perfilman. Level aktinge Sal Priadi iki saka teater nang film festival. Lair ning Malang tanggal 30 April 1992, Sal Priadi iki duwe bakat musik sing ora biyasa, yaiku musik-musik sing tujuane kanggo ngisi lagu ning film. Penyanyi iki terkenal taun 2015 amarga proyek band karo kancane lan mulai manggung wiwit 2017 ning festival musik. Sal Priyadi iki uga nduwe kanca duet sing akeh penggemare yaiku Nadin Amizah. Lagu duet iki bisa oleh prestasi akeh saka penghargaan musik nasional.

Emotion: happy
Kanca lawas sing ora sengaja ketemu kuwi kadhang bisa dadi sumbere rejeki sing ora disangka. Kanca lawas kuwi uga dadi wong kang bisa melu dadi pendukung sukses karir utawa gaweyan. Wong kang nduweni bisnis gedhe iki uga ora bisa bebas saka istilah kekancan amarga kabeh dukungan kuwi uga teka saka kekancan kang apik. Carane kanggo ngopeni urip kekancan sing apik kuwi uga macem-macem. Kaping pisan yaiku yen ketemu kanca lawas, aja lali njaluk kontake, amarga bisa dadi kontak yen butuh pitulungan. Kaping pindho, yen wes tau ketemu, aja medhot komunikasi. Kaping telu, yaiku aja lali yen ana peluang bisnis kang apik, bisa ngajak kanca. 

Emotion: surprise
Watson iku salah siji brand drugstore sing tokone wes onok nang ndi ae nang Indonesia. Biasane ben Mall nang Indonesia iku pasti onok siji drugstore iki. Watson iki dodolan sembarang kalir barang dan tergolong lengkap, mulai teko skincare sampe suplemen. Tapi sing nggarakno Watson terkenal iku guduk kelengkapan barange, tapi pelayane sing nggapleki. Wes akeh banget review-ne wong-wong nang internet sing digarai emosi karo pelayane. Penyebabe macem-macem, cuma sing paling sering iku pelayan sing ngerendahno pelanggan sing tampilane biasa-biasa ae. Contoh kedaden ambek bapakku dewe. Bapakku iku kate tuku suplemen minyak ikan salmon. Terus onok pelayan sing nyedek dan ngomong nek iku regane 600 ewu. Awale ketok biasa, lah pelayane nambah ngomong nek iku larang lho mergo ndelok bapakku sing nganggo klambi biasa-biasa ae. Bapakku sing emosi langsung njupuk loro botol dan pelayane langsung panik dan ngelayani dengan ramah. Ancen marai emosi nek koyok ngono iku.

Emotion: angry
Umar wis melu karate wiwit cilik, yaiku wiwit SD kelas siji. Umar iki dadi salah sawijine atlet ning kuthane lan wis ngewakili daerah ning lomba karate kanthi melu tandhing ning tingkat nasional. Kanggo Umar, karate iki bisa ngendalikake emosi lan ngajari ben ora dadi wong sing jumawa lan ora gampang pamer kekuatan ning ngarep wong liya sing ora dikenal. Amarga biyen sak durunge melu karate, Umar iki gampang ngamuk yen digarai sithik karo kancane, padahal kancane iki ora sengaja nggepuk. Ibune Umar nemu sing salah saka anake, yaiku Umar isih kurang pinter ngendalikake emosi, banjur Umar melu karate sing bisa ngajari ben dadi bocah sing luwih sabar ngadepi wong liya. 

Emotion: angry
Dietuti koro wong sing ora awak dhewe kenal kui ora mung mendeni ning donyo nyoto wae, nanging uga neng media sosial. Wong sing ngetuti seko media sosial kui ngikuti kabeh akun sing awak dhewe duwe, seko Instagram tekan Twitter. Dheweke mesthi jedul neng kolom komentar lan ora ketinggalan story sing awak dhewe gawe. Mungkin tekan ngekei pesan langsung neng akune dhewe. Mending yen wonge kui mung ngetuti wae lan ora ngirim pesan utowo gambar sing neko-neko. Yen dheweke tekan ngekei pesan sing ngeganggu koyo ngono kui, awak dhewe iso blokir akune. Nanging, sing medeni kui yen awak dhewe ketemu wong sing ngetuti awak dhewe neng media sosial lan ketemune wujud asline. Awak dhewe ora iso ngebayangke opo sing dheweke bakal lakoke.

Emotion: fear
Ancene yo nag jenenge wong salah nyelok jenenge wong utowo konco sing wes dikenal nag ngarepe wong akeh iku ancene ngisini. Nah mangkane saiki bocah-bocah nag lali jenenge ambek koncone iku biasae nyelok "bro" ben ora isin nag keleru jenenge. Yo perkoro iku asline ora maslah nag kedaden nang panggonan sing ancene ora ono sing kenal ambek sing dicelok utowo mok ijen adep-adepan ngunu, tapi nag sampek wonge maeng maeng nang panggonan rame yo jelas marakno isine pol soale dianggep ambek wong liyo iku kemeroh ambek sok parek sing akhire dadekno wong iku mikire sing aneh-aneh nang wong sing nyelok keleru maeng. 

Emotion: shame
Sing jenenge wong iku mesti rau ngiler, nah iler iku maeng opo? iler iku termasuk kayok banyu sing metu teko lambene menungso pas turu, yo modele iku koyok idu, tapu ora muroh ambek beninge pol terus rodok kentel saitik timbang idu. Nah iku nag kenek wong mesti wong sing kenek bakale jemebere setengah mati mergo ambune barnag yo ono sing ora enak ngalah-ngalahi idune menungso. Nah sak liyane iku mesto roto-roto wong iku jijik nak delok sing jenenge iler maeng opo maneh sampek kenek yo tambah ora karoan jemeberi. Mangkane nag ono iler iku nag iso ojo sampek kenek soale iku termasuk barang yo iso diarani rusoh ambek mangkelno.

Emotion: disgusted
Roto-roto wong nag delok sing jenenge coro ambek uler iku nag gak wedi yo jijik, opo maneh bocah wedok tambah megilan oleh wedio ambek jijik. Nah sing garai jijik jarene koncoku sing wedi ambek coro maeng iku ngomong nag sing garai jijik iku kewane sing rusohan, ambek ora resikan, terus bentuke iku sing garai wong keri ambek nyabe nag delok kewane maeng. Terus sak liyane iku warnae sing jeke teletonge sapi sing marakno wong mangkel ambek jember. Mari ngunu ambune barang yo ora enake megilan sing garai wong-wong nag marek kewan iku plekien mergo ambene sing ora enak maeng. Dadi yo ora gauk nag akeh wong sing jember ambek kewan iku maeng. 

Emotion: disgusted